 I-ANC eKZN ichitha isiphakamiso sikaZuma ngamaSekela amabili News24Durban USihlalo we-ANC KwaZulu-Natal, uSihle Zikalala, uthi iziphakamiso ezenzwiwe nguMengameli Jacob Zuma zokuthi lowo ongawinanga ekubeni ngumengameli okhethwni lwe-African National Congress abe ngelinye lamaSekela Mengameli amabili zingase zibhekane nezinselelo uma ngabe sezifika engqungqutheleni yokukhetha ubuholi kazwelonke ye-ANC ngoDisemba.UZuma kulindeleke ukuba abeke phansi izintambo kuleli qembu eselineminyaka engu-105 ubudala uma ngabe selibambe le ngqungquthela yesi-54 selokhu lasungulwa. ISekela lakhe, uCyril Ramaphosa, kanye nalowo owabe engunkosikazi wakhe, uNkosazana Dlamini-Zuma, bathathwa njengabaphambili ukuthatheni izintambo kuMengameli Zuma.OLUNYE UDABA: UMalema uzovakasha eKZN ngaphambi komgubho weqembu esifundazweniUZikalala ohlangane nezintatheli eBoksburg ngoMsombuluko kulandela umhlangano phakathi kobuholi be-ANC ezifundazweni ezimbili, iKwaZulu-Natal kanye neMpumalanga, uthe ukholwa ukuthi leli qembu lizosibhekisisa lesi siphakamiso sikaMengameli mayelana nengqungquthela elandelayo yokukhetha ubuholi ye-ANC.Angikholwa ukuthi izifundazwe kanye namagatsha aseluxoxile lolo daba ase afika kulesi siphetho, kusho uZikalala.UZuma wenza lesi siphakamiso enkulumweni yakhe yokuvala engqungqutheleni yenqubomgomo ye-ANC ebingoJuni njengendlela yokuzama ukuqeda ubuqembuqembu bangaphakathi, osebuhlasele leli qembu.UZikalala uthi akakholwa ukuthi uKhongolose uzohlukana phakathi ngemuva kwale ngqungquthela yokukhetha ubuholi kazwelonke nebhekwe ngabomvu ngoDisemba. 